2014R0913 — FI — 11.08.2014 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION DELEGOITU ASETUS (EU) N:o 913/2014, annettu 21 päivänä elokuuta 2014, väliaikaisista poikkeuksellisista tukitoimenpiteistä persikoiden ja nektariinien tuottajille (EYV L 248, 22.8.2014, p.1)

Muutettu:









▼B

KOMISSION DELEGOITU ASETUS (EU) N:o 913/2014,

annettu 21 päivänä elokuuta 2014,

väliaikaisista poikkeuksellisista tukitoimenpiteistä persikoiden ja nektariinien tuottajille







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 ( 1 ) ja erityisesti sen 219 artiklan 1 kohdan yhdessä 228 artiklan kanssa, sekä katsoo seuraavaa: (1) Persikoiden ja nektariinien kausiluonteisesti suuri tarjonta sekä epäsuotuisista sääoloista johtuva kulutuksen vähentyminen satokauden huipulla ovat luoneet vaikean markkinatilanteen ja laskeneet merkittävästi näiden hedelmien hintoja. Koska näiden herkästi pilaantuvien hedelmien varastointimahdollisuudet ovat rajalliset, tilannetta ei voida parantaa nopeasti. Lisäksi Venäjän julistama EU:n hedelmien ja vihannesten tuontikielto uhkaa huonontaa tilannetta persikka- ja nektariinimarkkinoilla. Näyttää siltä, että tätä markkinatilannetta ei voida riittävällä tavalla vakauttaa asetuksen (EU) N:o 1308/2013 nojalla käytettävissä olevilla toimenpiteillä. (2) Jotta tämänhetkinen markkinatilanne ei huononisi entisestään ja jotta markkinahäiriöt eivät pitkittyisi, persikoiden ja nektariinien tuottajia olisi kiireellisesti tuettava poikkeuksellisilla tukitoimenpiteillä tässä vaiheessa satokautta. (3) Markkinoiltapoisto on toimiva kriisinhallintatoimenpide, kun hedelmistä ja vihanneksista syntyy ylijäämää väliaikaisten ja ennalta arvaamattomien olojen vuoksi. (4) Jotta voidaan lieventää tänä kesänä tapahtuneen äkillisen hintojen alenemisen vaikutuksia, olisi väliaikaisesti lisättävä taloudellista tukea, jota unioni myöntää markkinoilta poistettaviin tuotteisiin, joita voidaan jaella ilmaiseksi tietyille organisaatioille, kuten hyväntekeväisyysjärjestöille ja kouluille. Unionin taloudellista tukea olisi siksi myönnettävä enintään 10 prosenttia kunkin tuottajaorganisaation kaupan pidetyn tuotannon määrästä. (5) Markkinahäiriöiden poikkeuksellisuus huomioon ottaen ja sen varmistamiseksi, että kaikki persikoiden ja nektariinien tuottajat saavat unionin tukea, unionin taloudellinen tuki olisi ulotettava koskemaan sellaisia persikoiden ja nektariinien tuottajia, jotka eivät ole hyväksytyn tuottajaorganisaation jäseniä. (6) Tuottajien, jotka eivät ole tuottajajärjestön jäseniä, olisi saatava 50 prosenttia voimassa olevaan unionin taloudelliseen tukeen tarkoitetuista määristä. Niiden olisi kuitenkin täytettävä tuottajaorganisaatioille asetetut tai vastaavat edellytykset. Siksi tällaisiin tuottajiin olisi tässä yhteydessä sovellettava niitä asiaa koskevia asetuksen (EU) N:o 1308/2013 ja komission täytäntöönpanoasetuksen (EU) N:o 543/2011 ( 2 ) säännöksiä, joita sovelletaan myös hyväksyttyihin tuottajaorganisaatioihin. (7) Persikoiden ja nektariinien kulutuksen kasvun odotetaan myös osaltaan vakauttavan markkinatilannetta nopeammin. Olisi järjestettävä tiedotuskampanjoita kulutuksen lisäämiseksi. Siksi tuottajaorganisaatioille olisi myönnettävä unionin lisätukea menekinedistämiskampanjoihin. (8) Menekinedistämistoimiin tarkoitettu lisätuki olisi jaettava jäsenvaltioiden kesken sen mukaan, millainen niiden persikka- ja nektariinituotanto oli vuonna 2012. Suurin osa tästä tuotannosta on keskittynyt neljään jäsenvaltioon. Muiden 24 jäsenvaltion osuus unionin persikka- ja nektariinituotannosta on yhteensä vain 3,7 prosenttia. Saatavilla olevien varojen tehokkaan käytön varmistamiseksi lisätukea ei pitäisi myöntää jäsenvaltioille, joiden osuus unionin tuotannosta on alle 1 prosentti. (9) Jäsenvaltioiden, joita asia koskee, olisi itse voitava päättää, miten ne jakavat tässä asetuksessa asetuksen (EU) N:o 1308/2013 ja täytäntöönpanoasetuksen (EU) N:o 543/2011 mukaisesti säädetyn lisätuen, lukuun ottamatta tässä asetuksessa säädettyjä poikkeuksia kyseisiin asetuksiin. (10) Jotta markkinoihin kohdistuisi välittömiä vaikutuksia ja jotta hinnat vakautuisivat, tässä asetuksessa säädettyjä väliaikaisia poikkeuksellisia toimenpiteitä olisi sovellettava päivästä, jona komissio ilmoitti kyseisistä toimenpiteistä, eli 11 päivästä elokuuta 2014, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Kohde ja soveltamisala

1. Tässä asetuksessa vahvistetaan säännöt väliaikaisille poikkeuksellisille tukitoimenpiteille, jotka koskevat CN-koodiin 0809 30 kuuluvia tuoreina kulutettaviksi tarkoitettuja persikoita ja nektariineja.

2. Edellä 1 kohdassa tarkoitetut toimenpiteet kattavat

a) markkinoiltapoistotoimet, joita asetuksen (EU) N:o 1308/2013 154 artiklan mukaisesti hyväksytyt hedelmä- ja vihannesalan tuottajaorganisaatiot sekä tällaisiin organisaatioihin kuulumattomat tuottajat toteuttavat 11 päivästä elokuuta30 päivään syyskuuta 2014; sekä

b) asetuksen (EU) N:o 1308/2013 33 artiklan 3 kohdan c alakohdassa tarkoitetut menekinedistämistoimet, joita mainitun asetuksen 154 artiklan mukaisesti hyväksytyt hedelmä- ja vihannesalan tuottajaorganisaatiot toteuttavat 11 päivästä elokuuta31 päivään joulukuuta 2014.

2 artikla

Tuottajaorganisaatioille myönnettävä taloudellinen tuki markkinoiltapoistoihin

▼M1

1. Unionin taloudellista tukea on saatavilla seuraaville 1 artiklan 2 kohdan a alakohdassa tarkoitetuille markkinoiltapoistotoimille:

a) unionin taloudellista tukea on saatavilla asetuksen (EU) N:o 1308/2013 34 artiklan 4 kohdan mukaisille ilmaisjakelua varten tehtäville markkinoiltapoistoille enintään 10 prosentille kunkin tuottajaorganisaation kaupan pidetyn tuotannon määrästä;

b) poiketen siitä, mitä täytäntöönpanoasetuksen (EU) N:o 543/2011 79 artiklan 2 kohdan ensimmäisessä alakohdassa säädetään, unionin taloudellista tukea on saatavilla muuhun kuin ilmaisjakelua varten tehtävään markkinoiltapoistoon enintään 10 prosentille kunkin tuottajaorganisaation kaupan pidetyn persikka- ja nektariinituotannon määrästä. Kyseisessä osuudessa ei kuitenkaan oteta huomioon määriä, jotka poistetaan markkinoilta jollakin asetuksen (EU) N:o 1308/2013 34 artiklan 4 kohdassa tarkoitetulla tavalla tai millä tahansa muulla jäsenvaltioiden täytäntöönpanoasetuksen (EU) N:o 543/2011 80 artiklan 2 kohdan mukaisesti hyväksymällä tavalla. Täytäntöönpanoasetuksen (EU) N:o 543/2011 79 artiklan 2 kohdan kolmatta alakohtaa ei sovelleta tämän kohdan ensimmäisen alakohdan b kohtaa sovellettaessa.

▼M1

1 a. Poiketen siitä, mitä asetuksen (EU) N:o 1308/2013 34 artiklan 1 kohdassa säädetään, tämän asetuksen 1 artiklan 2 kohdan a alakohdassa tarkoitettuihin markkinoiltapoistotoimiin annettava unionin taloudellinen tuki on 75 prosenttia täytäntöönpanoasetuksen (EU) N:o 543/2011 liitteessä XI tarkoitetusta tuen enimmäismääristä.

▼B

2. Edellä 1 kohdassa tarkoitettu unionin taloudellinen tuki on myös niiden tuottajaorganisaatioiden saatavilla, joiden toimintaohjelmiin ei sisälly markkinoiltapoistotoimia. Asetuksen (EU) N:o 1308/2013 32 artiklan 2 kohtaa ei sovelleta unionin taloudelliseen tukeen tämän artiklan nojalla.

3. Edellä 1 kohdassa tarkoitettua unionin taloudellista tukea ei oteta huomioon laskettaessa asetuksen (EU) N:o 1308/2013 34 artiklan 2 kohdassa tarkoitettuja enimmäismääriä.

4. Asetuksen (EU) N:o 1308/2013 33 artiklan 3 kohdan neljännessä alakohdassa tarkoitettua menojen kolmannesta koskevaa enimmäismäärää ja täytäntöönpanoasetuksen (EU) N:o 543/2011 66 artiklan 3 kohdan c alakohdassa tarkoitettua toimintarahaston määrän lisäämistä enintään 25 prosentilla ei sovelleta tämän asetuksen 1 artiklan 2 kohdan a alakohdassa tarkoitetuista markkinoiltapoistotoimista aiheutuviin menoihin.

5. Tämän artiklan mukaisesti syntyneet menot muodostavat osan tuottajaorganisaatioiden toimintarahastosta.

3 artikla

Tuottajaorganisaatioihin kuulumattomille tuottajille myönnettävä taloudellinen tuki

▼M1

1. Unionin taloudellista tukea annetaan tämän artiklan mukaisesti hyväksyttyyn tuottajaorganisaatioon kuulumattomille persikoiden ja nektariinien tuottajille seuraavia tarkoituksia varten:

a) asetuksen (EU) N:o 1308/2013 34 artiklan 4 artiklassa tarkoitetut ilmaisjakelua varten tehtävät markkinoiltapoistot;

b) muuta tarkoitusta kuin ilmaisjakelua varten tehtävät markkinoiltapoistot.

Täytäntöönpanoasetuksen (EU) N:o 543/2011 liitteessä XI vahvistetut määrät ovat ensimmäisen alakohdan a alakohdassa tarkoitettuun markkinoiltapoistoon annettavan taloudellisen tuen enimmäismääriä.

Ensimmäisen alakohdan b alakohdassa tarkoitettuun markkinoiltapoistoon annettavan taloudellisen tuen enimmäismäärät ovat 50 prosenttia täytäntöönpanoasetuksen (EU) N:o 543/2011 liitteessä XI vahvistetuista määristä.

2. Edellä 1 kohdassa tarkoitettua unionin taloudellista tukea on saatavilla hyväksyttyyn tuottajaorganisaatioon kuulumattomille persikoiden ja nektariinien tuottajille sellaisten tuotteiden toimittamista varten, jotka poistetaan myöhemmin markkinoilta, edellyttäen ettei tämän artiklan 3 kohdan ensimmäisessä alakohdassa vahvistettua alempaa enimmäismäärää ylitetä.

▼B

3. Tuottajien on tehtävä sopimus hyväksytyn tuottajaorganisaation kanssa tämän artiklan nojalla toimitettavien tuotteiden kokonaismäärästä. Tuottajaorganisaatioiden on hyväksyttävä kaikki kohtuulliset pyynnöt tuottajilta, jotka eivät ole hyväksytyn tuottajaorganisaation jäseniä. Ennen sopimuksen allekirjoittamista tuottajaorganisaation on tuottajan esittämien todistusvoimaisten kirjallisten asiakirjojen perusteella todennettava, ettei sopimuksen nojalla toimitettava määrä ylitä alempaa seuraavista enimmäismääristä:

a) 10 prosenttia tuottajan kokonaistuotannosta vuonna 2012; sekä

b) tuottajaorganisaation ja sen jäsenten keskimääräiset persikoiden ja nektariinien satomäärät hehtaaria kohden vuonna 2012 kerrottuina 10 prosentilla tuottajan persikoiden ja nektariinien tuotantoon vuonna 2014 käyttämästä pinta-alasta.

Jäsenvaltioiden on vahvistettava persikoiden ja nektariinien satomäärät tuottajaorganisaatioille, jotka eivät saattaneet markkinoille persikoita ja/tai nektariineja vuonna 2012. Jos jäsenvaltiot vahvistavat alueellisia satomääriä, alueiden on tarvittaessa oltava täytäntöönpanoasetuksen (EU) N:o 543/2011 91 artiklan 4 kohdassa määriteltyjä alueita.

4. Unionin taloudellisen tuen maksaa tuottajaorganisaatioon kuulumattomalle tuottajalle se tuottajaorganisaatio, jonka kanssa kyseinen tuottaja on allekirjoittanut sopimuksen 3 kohdan mukaisesti.

▼M1

4 a. Asianmukaisesti perustellusta syystä, joka voi olla esimerkiksi se, että tuottajat ovat organisoituneet rajoitetusti asianomaisessa jäsenvaltiossa, jäsenvaltiot voivat syrjimättömällä tavalla antaa luvan siihen, että hyväksyttyyn tuottajaorganisaatioon kuulumaton tuottaja antaa ilmoituksen jäsenvaltion toimivaltaiselle viranomaiselle sen sijaan, että se allekirjoittaisi 3 kohdassa tarkoitetun sopimuksen. Tällaiseen ilmoitukseen sovelletaan täytäntöönpanoasetuksen (EU) N:o 543/2011 78 artiklaa soveltuvin osin. Tuottajaorganisaatioon kuulumattomien tuottajien toimittamien määrien on täytettävä tämän artiklan 3 kohdan edellytykset.

Tällaisessa tapauksessa jäsenvaltion toimivaltaisen viranomaisen on maksettava unionin taloudellinen tuki suoraan tuottajalle. Jäsenvaltioiden on annettava tätä varten uusia kansallisia sääntöjä tai menettelyjä tai sovellettava jo voimassa olevia sääntöjä tai menettelyjä.

▼B

5. Tuottajaorganisaation on pidettävä itsellään määrät, jotka vastaavat tuottajaorganisaatiolle asianomaisten tuotteiden poistamisesta markkinoilta aiheutuneita todellisia kustannuksia. Nämä kustannukset on todistettava kauppalaskuilla.

6. Jos tuottajaorganisaation hyväksynnän voimassaolo on keskeytetty täytäntöönpanoasetuksen (EU) N:o 543/2011 114 artiklan 2 kohdan mukaisesti, tämän artiklan soveltamiseksi kyseisen tuottajaorganisaation jäseniä pidetään tuottajina, jotka eivät ole hyväksytyn tuottajaorganisaation jäseniä.

7. Markkinoiltapoistoa koskevia edellytyksiä ja kyseisten edellytysten noudattamatta jättämisestä määrättäviä seuraamuksia, jotka on vahvistettu asetuksessa (EU) N:o 1308/2013, täytäntöönpanoasetuksessa (EU) N:o 543/2011 ja tämän asetuksen 2 artiklan 2–5 kohdassa, sovelletaan soveltuvin osin tämän artiklan soveltamiseksi.

4 artikla

Markkinoiltapoistotoimia koskevat tarkastukset

Edellä 2 ja 3 artiklassa tarkoitetuille markkinoiltapoistotoimille on tehtävä ensimmäisen tason tarkastuksia täytäntöönpanoasetuksen (EU) N:o 543/2011 108 artiklan mukaisesti. Tarkastusten on katettava vähintään 10 prosenttia markkinoilta poistettujen tuotteiden määrästä sekä 10 prosenttia tukitoimista hyötyvistä tuottajaorganisaatioista ja tuottajista, jotka eivät ole tuottajaorganisaation jäseniä.

▼M1

Kuitenkin kun kyseessä ovat 3 artiklan 4 a kohdassa tarkoitetut markkinoiltapoistotoimet, ensimmäisen tason tarkastukset on tehtävä koko markkinoilta poistetulle tuotemäärälle.

▼B

5 artikla

Tuottajaorganisaatioille myönnettävä lisätuki menekinedistämistoimiin

1. Edellä 1 artiklan 2 kohdan b alakohdassa tarkoitettuihin menekinedistämistoimiin myönnettävästä lisätuesta aiheutuvat unionin menot saavat olla enintään 3 000 000 euroa.

Tämä määrä jaetaan jäsenvaltioille liitteen mukaisesti.

2. Tuottajaorganisaatioiden on toimitettava 1 kohdassa tarkoitetun lisätuen saamista koskevat alkuperäiset pyynnöt jäsenvaltioille viimeistään 15 päivänä lokakuuta 2014. Jäsenvaltiot päättävät pyynnöistä ja lisätuen jakamisesta tuottajaorganisaatioille seuraavasti:

a) jos hyväksytyt pyynnöt ylittävät jäsenvaltiolle liitteen mukaisesti jaetun enimmäismäärän, jäsenvaltio vahvistaa jakokertoimen vastaanotettujen pyyntöjen perusteella;

b) jos hyväksytyt pyynnöt eivät ylitä tuen enimmäismäärää, jakokerroin on 100 prosenttia.

3. Edellä 1 kohdassa tarkoitettu lisätuki on myös sellaisten tuottajaorganisaatioiden saatavilla, joiden toimintaohjelmaan ei sisälly tällaisia menekinedistämistoimia. Asetuksen (EU) N:o 1308/2013 32 artiklan 2 kohtaa ei sovelleta lisätukeen tämän artiklan nojalla.

4. Edellä 1 kohdassa tarkoitettua lisätukea ei oteta huomioon laskettaessa asetuksen (EU) N:o 1308/2013 34 artiklan 2 kohdassa tarkoitettuja enimmäismääriä.

5. Asetuksen (EU) N:o 1308/2013 33 artiklan 3 kohdan neljännessä alakohdassa tarkoitettua menojen kolmannesta koskevaa enimmäismäärää ja täytäntöönpanoasetuksen (EU) N:o 543/2011 66 artiklan 3 kohdan c alakohdassa tarkoitettua toimintarahaston määrän lisäämistä enintään 25 prosentilla ei sovelleta tämän asetuksen 1 artiklan 2 kohdan b alakohdassa tarkoitetuista menekinedistämistoimista aiheutuviin menoihin.

6. Tämän artiklan mukaisesti syntyneet menot muodostavat osan tuottajaorganisaatioiden toimintarahastosta.

6 artikla

Unionin tuen hakeminen ja maksaminen

1. Tuottajaorganisaatioiden on haettava unionin taloudellista tukea itselleen ja/tai tuottajaorganisaatioon kuulumattomille tuottajille sekä lisätukea itselleen

a) viimeistään 31 päivänä lokakuuta 2014, kun on kyse 1 artiklan 2 kohdan a alakohdassa tarkoitetusta unionin taloudellisesta tuesta markkinoiltapoistotoimiin; sekä

b) viimeistään 30 päivänä tammikuuta 2015, kun on kyse 1 artiklan 2 kohdan b alakohdassa tarkoitetusta lisätuesta menekinedistämistoimiin.

2. Poiketen siitä, mitä täytäntöönpanoasetuksen (EU) N:o 543/2011 72 artiklan ensimmäisessä ja toisessa kohdassa säädetään, tuottajaorganisaatioiden on haettava tämän artiklan 1 kohdassa tarkoitetun unionin taloudellisen tuen ja lisätuen kokonaismäärää kyseisessä kohdassa tarkoitetuissa määräajoissa.

3. Täytäntöönpanoasetuksen (EU) N:o 543/2011 72 artiklan kolmannessa alakohdassa vahvistettua 80 prosentin enimmäismäärää toimintaohjelmalle alun perin hyväksytystä tukimäärästä ei sovelleta.

7 artikla

Tiedoksiannot ja menoilmoitukset

1. Jäsenvaltioiden on annettava komissiolle tiedoksi

a) markkinoilta poistetut kokonaismäärät ja hakemukset, jotka koskevat unionin taloudellisen tuen kokonaismäärää markkinoiltapoistoja varten, viimeistään 28 päivänä marraskuuta 2014; sekä

b) menekinedistämistoimet ja hakemukset, jotka koskevat lisätuen kokonaismäärää vastaavia menekinedistämistoimia varten, viimeistään 27 päivänä helmikuuta 2015.

2. Jäsenvaltioiden on ilmoitettava 1 artiklassa tarkoitetuista markkinoiltapoistotoimista ja/tai menekinedistämistoimista aiheutuneet menot komissiolle viimeistään 27 päivänä helmikuuta 2015.

8 artikla

Voimaantulo ja soveltaminen

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 11 päivästä elokuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Jäsenvaltioille jaettavat enimmäismäärät asetuksen 5 artiklan 1 kohdassa tarkoitettua menekinedistämistoimiin myönnettävää lisätukea varten







Jäsenvaltio Enimmäistuki (euroa) Kreikka 317 215 Espanja 1 132 495 Ranska 262 089 Italia 1 288 201 Yhteensä 3 000 000